Pomaranč

Pomaranč alebo sladký pomaranč  (zastarano: pomerančpomaranč. In: Historický slovník slovenského jazyka, pomoranč, pamaranč, pomarančové [alebo pomarančie] jablko, oranžBABILON, J. Prvá Kuchárska Kniha v slovenskej reči. Pešť: Ján Babilon, 1870, S. 5, 10, 12, 22, 70, 355, 360; zastarano alebo ľudovo: narančnaranč. In: Historický slovník slovenského jazykanaranč. In: Slovník slovenských nárečí) je plod druhu citrónovník čínsky (= citrónovník pomarančový, pomarančovník; lat. Citrus sinensis), niekedy zaraďovaného ako súčasť druhu citrónovník horký (Citrus aurantium), napr. ako jeho varieta Citrus aurantium var. sinensis. 

 Etymológia 
Slovenské tvary pomaranč, pomeranč, pomoranč a pamaranč, vyskytujúce sa zhruba od 17. storočia, pochádzajú zo starších východorakúskych nárečových tvarov Pomarantsche [pomarančə], Pomerantsche [pomerančə], Pamarantsche [pamarančə] a pod. V spisovnej nemčine im zodpovedá tvar Pomeranze [pomerancə] (pôvodne aj Pomerancz/Pomerantz [pomeranc], Pomorancz, Pamarantze a pod.), doložený od 15. storočia. Nemecké slovo Pomeranze znamená horký pomaranč (t. j. Citrus aurantium v užšom zmysle; porovnaj dnešný slovenský výraz pomeranzo), ale do 19. storočia niekedy alternatívne znamenalo horký i sladký pomaranč (t. j. Citrus aurantium v širšom či najširšom zmysle). Sladký pomaranč sa v nemčine naopak volá Apfelsine [apfəlzínə] (pôvodne: Apfel von Sina, doslova: čínske jablko) a toto slovo sa dostalo do viacerých jazykov (napr. rus. апельсин - apeľsin, švéd. apelsin). Nemecké slovo Orange [orɑ̃žə], z ktorého pochádza aj slovenské slovo oranž, znamená (v minulosti i dnes) buď len sladký pomaranč, alebo horký i sladký pomaranč. Toto nemecké slovo pochádza z francúzskeho slova orange [orɑ̃ž] (pomaranč, a to pôvodne horký, neskôr aj sladký), ktoré pochádza z nižšie uvedeného starého talianskeho/latinského slova arancia, pričom samohláska o na začiatku francúzskeho slova možno vznikla zblížením s názvom francúzskeho mesta Orenge (dnes sa toto mesto volá Orange). Hoci sa slovo oranž dnes už v slovenčine nepoužíva, stále sa používajú tvary odvodené z francúzskeho (a nemeckého) slova orange, napr. oranžový (pôvodný význam: majúci farbu pomarančov), oranžáda či oranžéria.

Vyššie uvedené rakúske/nemecké tvary na Pom- (Pomarantsche, Pomeranze atď.) pochádzajú:

 zo starého (od 16. storočia doloženého) talianskeho slova pomarancia [pomaranča] (pomaranč), ktoré vzniklo spojením slov pomo (jablko) a arancio/arancia/narancia (pomaranč(ovník)), a teda doslova znamená jablko pomaranč(ovník)a; a/alebo
 z (v Taliansku vzniknutých) stredovekých latinských tvarov pomerancia/pommerancia/pomerancium/pomerangium, pomorancium (význam: pomaranč), ktoré vznikli spojením latinských slov pomum (ovocný plod) a arancia/arancium/arangium (pomaranč(ovník)).

Ako kalk z týchto tvarov vznikol aj slovenský tvar „pomarančové jablko“. Spomínaný taliansky/latinský tvar arancia (a podobné tvary) pochádza zo starého hornotalianskeho nárečového slova naranz(a)/narans (pomaranč), ktoré vzniklo z arabského slova nárandž(a) (pomaranč), ktoré vzniklo z perzského slova nárang/nárandž (pomaranč), ktoré vzniklo zo sanskritského slova náraṅga (pomarančovník), ktoré možno pochádza z drávidských jazykov.

Slovenský tvar naranč pochádza z maďarského slova narancs (pomaranč), ktoré pochádza z vyššie uvedených talianskych tvarov narancia či naranz.HOLUB, J. Stručný slovník etymologický jazyka československého. Praha: Československá grafická unie, 1937. S. 211oranž. In: MACHEK, Václav. Etymologický slovník jazyka českého a slovenského. Praha: Nakladatelství Československé akademie věd, 1957. S. 340„Pomeranze“, in: Wolfgang Pfeifer et al., Etymologisches Wörterbuch des Deutschen (1993), digitalisierte und von Wolfgang Pfeifer überarbeitete Version im Digitalen Wörterbuch der deutschen Sprache, <https://www.dwds.de/wb/etymwb/Pomeranze>, prístup 04.01.2025„Orange“, in: Wolfgang Pfeifer et al., Etymologisches Wörterbuch des Deutschen (1993), digitalisierte und von Wolfgang Pfeifer überarbeitete Version im Digitalen Wörterbuch der deutschen Sprache, <https://www.dwds.de/wb/etymwb/Orange>, prístup 04.01.2025.Pomeranze, die. In: Adelung, Grammatisch-kritisches Wörterbuch der Hochdeutschen Mundart, Band 3. Leipzig 1798, S. 807Pomeranze. In: KRETSCHMER, P. Wortgeographie der hochdeutschen Umgangssprache. 1918. S. 82-89 Oxford English Dictionary, s.v. “orange (n.1 & adj.1), Etymology,” December 2024, https://doi.org/10.1093/OED/1138553349. Porculán. In: Naše řeč, ročník 6 (1922), číslo 9, s. 284-285 

 Pôvod 
Citrónovníky čínske pochádzajú z juhovýchodnej Ázie, dnes sa pestujú hlavne v subtropických oblastiach. 

 Opis 
Plody sú typu citrusový plod (hesperídium) a majú približne tvar gule. Povrch je oranžový, žltý, zelený alebo červený. Dužina je oranžová, žltá, červená alebo ružová. Šťava je kyslasto sladká alebo sladká.

 Využitie 
Pomaranče sa využívajú hlavne na priamu konzumáciu a na výrobu džúsu. Sú významným zdrojom vitamínu C.

 Pestovatelia 
Poradie podľa produkcie v tonách v roku 2005:

1.  Brazília17 804 6002.  USA8 266 270 3.  Mexiko3 969 8104.  India3 100 0015.  Taliansko2 533 5356.  Čína2 412 0007.  Španielsko2 149 9008.  Irán1 900 0009.  Egypt1 789 00010.  Indonézia1 311 703

 Referencie 

 Iné projekty 

 Referencie 

Kategória:Ovocie
Kategória:Citrusové plody